open-index/open-wikipedia-markdown huggingface dataset:
Eufronios

:*Eufronius var også navnet på biskopen av Tours. Se [[Eufronius]].*

**Eufronios** var en gresk maler og pottemaker av rødfigurvaser, aktiv i Athen mellom 520 og 470 f.Kr., tiden under perserkrigene. Lite er kjent om hans liv, annet enn hva som kan utledes av vasene han  undertegnet. Til sammen har atten potter overlevd, der åtte bærer hans navn som maler og tolv bærer hans navn som pottemaker. Tidlig i livet var Eufronios en av de ledende vasemalerne i Athen, og er betraktet som den fremste blant Pionér-gruppen: Det kollektive navnet på de sen-arkaiske malerne som utviklet rødfigurteknikken. Han er spesielt beundret for sin bruk av forkortning. De senere vasene undertegnet han som pottemaker, heller enn som maler, og de er malt av andre store vasemalere fra denne perioden. Eufronios' signatur på disse senere vasene kan indikere at han ble velstående og oppnådde stor nok ry i de senere årene til å beskaffe et arbeidsverksted, hvor hans signatur fungerte som butikkens varemerke.

«Eufronios-kratéret», som avbilder Sarpedons død, et av Eufronios prektigste overlevde kratére, har befunnet seg i samlingen til Metropolitan Museum of Art siden 1972, men på grunn av rettsundersøkelsen av Robert Hecht, forhandleren som solgte vasen til muséet, rapporterer The New York Times at muséet har blitt enige om å returnere den til den italienske staten, som har hevdet eierskap i mer enn tredve år.  


Fil:Theseus Skiron Prokroustes Louvre G104.jpg
Fil:Theseus Athena Amphitrite Louvre G104.jpg
Fil:Euphronios 0001, Rider Louvre G105.jpg
Fil:Rider Euphronios Louvre G105.jpg
Fil:Skythian archer Louvre G106.jpg
Fil:Satyr maenad Louvre G34.jpg
Fil:Euphronios krater side B MET L.2006.10.jpg


## Referanser


## Eksterne lenker
* 
* smARThistory: ''Sarpedons Kylix-kratér''
* http://www.metmuseum.org/Works_of_Art/viewOnezoom.asp?dep=13&zoomFlag=0&viewmode=1&item=1972%2E11%2E10/ - Vase (signed by Euphronios as painter) at the Metropolitan Museum of Art
Adolf Pedersen

**Adolf Pedersen** (1863–1928) var formann for Landsorganisasjonen i Norge mellom 1901 og 1904, og igjen mellom 1905 og 1906, og er dermed så langt den eneste som har innehatt dette vervet i to perioder. Han var parallelt med dette også formann for Malerforbundet, og konflikter dette førte med seg bidro til begge gangene han gikk av.

## Referanser
Joh. Johansen

**Joh. Johansen** (født 25. mai 1869, død 7. oktober 1907) var formann for Landsorganisasjonen i Norge mellom 1904 og 1905. Han ble valgt inn i sekretariatet i 1900 og tok over som formann da Adolf Pedersen måtte gå av i 1904, et verv han hadde til Pedersen på nytt ble valgt til formann på kongressen året etter.

## Referanser
Dines Jensen

**Dines Jensen** (født 22. januar 1850, død 25. august 1939) var den andre formannen for Landsorganisasjonen i Norge. 

Han var medlem av Norsk Trearbeiderforbund som var blant de opprinnelige LO-forbundene, der han var formann mellom 1895 og 1903. Dobbeltvervet medførte visse lojalitetsproblemer, og da flertallet i sekretariatet i forbindelse med møbelsnekkerstreiken i 1900&ndash;01 vedtok ikke å gripe inn, trakk han seg.

## Referanser
Lars Evensen

:*For skøyteløperen med samme artikkelnavn, se [[Lars Evensen (skøyteløper)]]*

**Lars Samuel Myhrer Evensen** (1896–1969) var en norsk politiker (Norges Kommunistiske Parti/Det norske Arbeiderparti) og fagforeningsmann.

## Liv og virke
### Tidlig virke
Han var utlært pølsemaker, og fagorganisert fra 1915. Han hadde flere tillitsverv i fagforeningen, og ble medlem av Norsk Kjøttindustriarbeiderforbunds styre fra 1920. Han var sekretær i organisasjonen fra 1924 til 1927, da han ble formann og forretningsfører i forbundet.

Han ble medlem av AP i 1921. Ved partisprengningen i 1923 fulgte han det nye NKP og hadde flere tillitsverv i partiet. Han var formann for NKP i Oslo og Akershus i 1926 - 1927 og medlem av sentralstyret fra 1925 til 1930. Han brøt da med NKP og meldte seg inn i AP i 1931. Fra 1932 var han medlem i Oslo Arbeiderpartis representantskap.

Evensen var aktiv i kommunepolitikken og organisasjonslivet: Han satt i herredsstyret i Lørenskog fra 1923 til 1928. Han var medlem av Arbeidernes justisfonds styre, av Arbeidernes avholdslandslags sentralstyre og varamann i Kjøttindustriens idrettslag - som han var med å stifte i 1930. Han utarbeidet også Norsk kjøttindustriarbeiderforbunds jubileumsskrift i 1932 og Oslo kjøttindustriarbeiderforbunds 30-årshistorie.

Han ble sekretær i Landsorganisasjonen i Norge i 1934 og nestformann i 1939.

### Annen verdenskrig
Sammen med formann Konrad Nordahl var Evensen blant de fremste talspersonene for å konfrontere okkupasjonsmakten under den andre verdenskrig og ble fratatt vervet sommeren 1940. Evensen deltok på det andre Grimelundmøtet (samling av den såkalte Kretsen, eller Grimelundskretsen) den 25. august 1941.

Etter melkestreiken og forsøket på nazifisering som rammet LO høsten 1941 dro Evensen til Sverige der han var ansatt ved legasjonen i Stockholm 1941-1944 og sjef for Flyktningekontoret,  1944-1945.

### Etterkrigstiden
Han spilte en ledende rolle i Arbeiderpartimiljøet og var også blant initiativtakerne til iverksettingen av etterkrigstidens overvåkning av norske kommunister, og rekrutterte blant annet i 1944 den da 18 år gamle Arne Hjelm Nilsen til å kartlegge norske kommunister i politileirer i Sverige.

Etter krigen ble han handelsminister i samlingsregjeringen, og mellom 1947 og 1953 var han industriminister. Mellom 1954 og 1957 satt han på Stortinget. Han var fylkesmann i Vest-Agder mellom 1954 og 1966.

## Referanser




## Eksterne lenker
* 
*
Piotrkowska-gaten

**Piotrkowska-gaten** (polsk *Ulica Piotrkowska*) er en gate i Łódź, og med sine 4,9 kilometer samtidig den lengste handelsgaten i Europa. Den går i rett linje fra Frihetsplassen til Uavhengighetsplassen, og regnes for å være en av Łódź’ mest praktfulle gater. 

Piotrkowska-gaten utgjør byens hovedakse, og har opp gjennom historien spontant definert formen til byens sentrum. Navnet ble for første gang brukt i 1821, og gaten var i begynnelsen hovedsakelig en kommunikasjonsvei som forente gamlebyen med den nye bydelen Łódka. Med tiden ble den omdannet til et senter for handel og underholdning, og ble raskt byens varemerke. Gaten gikk i stor grad til grunne etter andre  verdenskrig. Først i 1990 begynte en gradvis, men omfattende revitalisering. I dag kan Piotrkowska-gaten sies å inneha samme funksjon som gammeltorgene har i andre byer. 

De vakre bygningene (reist i art nouveau), urbanistikken, institusjonene, restaurantene, klubbene og pubene ved gaten har bidratt til å gi den en nærmest kultisk stemning, hvis spennevidde strekker seg langt utenfor Łódź’ grenser. 

I dag er Piotrkowska-gaten Łódź-agglomerasjonens hovedakse. Det er her eller i nærheten de fleste viktigste statlige institusjoner, banker, butikker, restauranter og puber befinner seg. Gaten er byens kulturelle, politiske, sentimentale, forretnings- og handelssenter. Den nordlige delen av gaten er omdannet til gågate, og er mer tettbygd med mange vakre mursteinshus. Gatens sørlige del er derimot noe mer løstbygd og preget av fabrikkbygninger. Skillet mellom de to delene utgjøres i dag av Adam Mickiewicz’ og Józef Piłsudskis allé.

Fra 1999 er gaten blitt dekorert med utendørsstatuer i bronse av kjente personligheter med tilknytning til Łódź (den såkalte *Galeria Wielkich Łodzian* – «De store łodzianers galleri»). På Piotrkowska-gaten finnes også Łódź’ Walk of Fame – *[[Aleja Gwiazd]]*. 

## Kjente bygninger

### Mursteinshus
*Esplanada
*Ludwik Geyers aksjeselskap
*Szaja Goldblums mursteinshus
*Huset under Gutenberg
*Oskar Kons mursteinshus
*Herman Konstadts mursteinshus
*«Krusche i Ender» mursteinshus
*Wilhelm Landaus bankhus
*Hotel Grand
*Poznański-familiens mursteinshus
*Rådhuset
*Henryk Sachs’ mursteinshus
*Karol Scheiblers mursteinshus
*Schycht-familiens mursteinshus
*Dawid Sendrowicz’ mursteinshus
*Siemens kontorhus
*Skoens hus
*Teodor Steigerts mursteinshus
*Dawid Szmulewicz’ mursteinshus

### Palasser
*Maksymilian Goldfeders palass
*Karol Haertigs palass
*Juliusz Heinzels palass
*Juliusz Kindermanns palass
*Scheibler-familiens palass
*Robert Schweikerts palass
*Steinert-familiens palass

### Kirker
*St. Stanisław Kostkas katedral
*St. Matteus kirke
*Pinsens kirke

### Fabrikker
*Den hvite fabrikk
*Markus Silbersteins fabrikk
Eufronius

**Eufronius** var biskop av Tours fra 555 til 573. Han ble etterfulgt av Gregorius av Tours.

## Referanser
Trønderlån

**Trønderlån** (lån kommer av norrønt *lǫn*, ‘lad, dunge, rekke’; jfr. færøysk *lon*, ‘lang bygning’), også noen ganger kalt *nordmørslån* (på Nordmøre) og *namdalslån* (i Namdalen), er det tradisjonelle våningshuset på mellomstore og større gårder i Trøndelag og på Nordmøre. Låna er smal og lang. Lengden på kortveggen er bestemt av lengden på tømmerstokken, ofte ikke mer enn 5–6 meter. Huset kan utvides ved å bygge på i lengden, og det finnes trønderlåner som er over 40 m lange.

Trønderlåna har normalt to etasjer og stående panel, og det er vanlig med flere boenheter der ulike generasjoner, og andre slektninger bor.

Foruten i Trøndelag og på Nordmøre, finnes det også trønderlåner i grenseområdet til disse, inkludert på større gårder i Østerdalen. Låner i Romsdal og Nord-Norge kalles vanligvis henholdsvis romsdalslåner og nordlandslåner.

På Norsk Folkemuseum på Bygdøy finnes ei okergul trønderlån fra Verdal.

## Referanser


## Eksterne lenker
*
* Trønderlåna tronderskbyggeskikk.no. Besøkt 9. mai 2021
Arbeiderklassens samlingsparti

**Arbeiderklassens samlingsparti** var et norsk parti som stilte til valg i 1927. Partiet besto i all hovedsak av Norges Kommunistiske Parti, styrket med Mot Dag og Arbeideropposisjonen. Partiformann var Elias Volan.

I forbindelse med samlingsprosessen mellom Det norske Arbeiderparti og Norges Socialdemokratiske Arbeiderparti ble det politiske grunnlaget for samlingen vedtatt på disse partiers landsmøter lagt til grunn. Kommunistene var uenige i dette og oppfordret fagforeningene til å velge delegater som ikke var bundet av dette grunnlaget. Dette ble imidlertid avvist av kongressen, og de omkring 400 representantene som dermed ble utestengt opprettet Arbeiderklassens samlingsparti.

Oppslutningen var imidlertid skuffende. Arbeiderklassens samlingsparti opptrådte ved siden av, eller i samarbeid med, NKP ved stortingsvalget i 1927, men var borte innen 1928. I forbindelse med prosessen rundt Arbeiderklassens samlingsparti sluttet både Mot Dag og Arbeideropposisjonen seg til NKP, selv om en stor del av disse senere forlot partiet.

## Referanser
Arbeideropposisjonen

**Arbeideropposisjonen** var en gruppe som oppsto i Oslo i protest mot eksklusjonen av Mot Dag fra Det norske Arbeiderparti i januar 1925. Dette utviklet seg til å bli en organisert venstreopposisjon i partiet som satte seg fore å motvirke den høyredreiningen de opplevde i partiet generelt. Blant kravene de stilte var avskaffelse av fagforeningenes kollektive medlemskap i Arbeiderpartiet. Sommeren samme år ble tidsskriftet *Mot Dag* opposisjonens organ, og medlemmer av organisasjonen Mot Dag sluttet seg til. Den opprettet også *Arbeidernes Aftenskole*.

Arbeideropposisjonen ble ekskludert fra Arbeiderpartiet mot høsten 1925, og var en av drivkreftene bak forsøket på å skape Arbeiderklassens samlingsparti. Etter at dette mislyktes gikk en stor del av medlemmene av Arbeideropposisjonen inn i Norges Kommunistiske Parti.

Det mest fremtredende medlemmet av Arbeideropposisjonen var Rolf Hofmo.
Partido Liberación Nacional

**Partido Liberación Nacional** (norsk: «Nasjonalt Frigjøringsparti»; forkortet **PLN**) er et politisk parti i Costa Rica. 

Partiet ble stiftet av José Figueres Ferrer i 1951 etter at den costaricanske borgerkrigen var slutt, og ble snart et av de viktigste partiene i landet. I 2002 tapte partiet for første gang sitt andre valg på rad. Partiet fikk i dette tilfellet kun 27,1 % av folkets stemmer og fikk med dette 17 av 57 plasser i Nasjonalforsamlingen. Ved presidentvalget samme året fikk partiets kandidat, Rolando Araya Monge, kun 31 % av stemmene, noe som var det dårligste resultatet ved et presidentvalg noensinne for partiet, og ble dermed slått ut av Abel Pacheco.

Noen av de mest dynamiske og populære ledere som landet har hatt, kommer fra PLN. Blant dem kan det nevnes borgerkrigshelten José Figueres Ferrer og Nobels fredspris-vinneren Óscar Arias Sánchez.

Partiet er medlem av Sosialistinternasjonalen.

I nasjonalforsamlingsvalget 5. februar 2006 fikk partiet 25 av 57 plasser. Partiets presidentkandidat Óscar Arias vant presidentvalget med 40,92 % av stemmene. Fra 2010 til 2014 satt Laura Chinchilla som president for PLN. Partiets kandidat Johnny Araya klarte ikke å vinne presidentvalget i 2014.

## Referanser


## Eksterne lenker
*
Ryukyuøyene

**Ryukyuøyene** (japansk: *Nansei-shotō* - 南西諸島; «sørvestlige øyer») er en japansk øygruppe som strekker seg i en bue fra Kyushu, den sørligste av de store, japanske øyene, til Taiwan. Øyene avgrenser det grunne Østkinahavet fra det mye dypere havet på østsiden. Den største øya er Okinawa.

De nordligste øyene tilhører prefekturet Kagoshima, mens de sørlige øyene utgjør prefekturet Okinawa.

## Navn
Japanernes bruk av navnet «Ryukyu» skiller seg fra Vestens bruk. I Japan brukes betegnelsen Ryukyuøyene (*Ryūkyū-shotō* - 琉球諸島) vanligvis bare om øyene som var en del av det historiske kongedømmet Ryukyu, mens Vesten bruker det om hele øykjeden. Hele øykjeden kalles på japansk *Nansei-shotō*.

## Språk
De opprinnelige innbyggerne snakker flere språk som er beslektet med japansk. De som taler standard japansk, forstår ikke uten videre disse språkene, og de er til dels heller ikke innbyrdes forståelige.

## Historie
I eldre tid var øyene et eget kongedømme, men de ble etter hvert et lydrike under både Kina og Japan. I 1879 annekterte Japan øyene, og innførte et brutalt styresett med undertrykkelse av den opprinnelige kulturen. Etter andre verdenskrig okkuperte USA prefekturet Okinawa fram til 1972, da Japan igjen fikk herredømme over hele øygruppen. Men det er fortsatt mange amerikanske militærbaser på Okinawa.

## Inndeling
:Utdypende artikkel: *[[Liste over øyer i Japan]]*
Ryukyuøyene (*Nansei shotō*) er delt inn i flere grupper:
* Satsunanøyene
:* Osumiene
:* Tokaraøyene
:* Amamiøyene
* *Ryūkyū-shotō*
:* Okinawa-øyene
:* Sakishimaøyene
* Daitōøyene

## Eksterne lenker
*
Rødfigurvaser

**Rødfigurpottemakeri** var en type pottemakeri som ble utviklet mellom 530 f.Kr av Andokides-maleren i det antikke Hellas og ble brukt til slutten av det tredje århundret. Det avløste det tidligere svartfigurpottemakeriet. 

Da rødfigurpottemakeriet ble utviklet, var det en av flere teknikker hvor håndverkere eksperimenterte. Teknikkene og konvensjonene til rødfigurmaleriet ble utviklet av en gruppe håndverkere kjent som Pionér-gruppen (blant dem var Eufronios og Euthymides). Rødfigurpottemakeriet ble den dominerende teknikken og forble populært til sent i det fjerde århundre før Kristus.

## Se også
* Greske vaser
* Svartfigurvaser
525 f.Kr.

## Hendelser
* Kambyses II av Persia, konge av Persia, erobrer Egypt og blir farao av Egypt. 
** Det 26. egyptiske dynasti opphører, Psamtik III siste farao av dynastiet.
** Det 27. egyptiske dynasti etableres, Kambyses II første farao av dynastiet.
* Benghazi etableres.

## Fødsler
;Omtrentlig fødselsår
* Aiskhylos, dramatiker fra det antikkens Hellas, sammen med Evripides og Sofokles en av de tre store greske tragikerne. 
 
## Dødsfall
* Anaximenes (født 585 f.Kr.), gresk filosof.
AlpTransit

**AlpTransit**, opprinnelig **Neue Eisenbahn-Alpentransversale**, er et sveitsisk prosjekt for å bygge raskere jernbaneforbindelser gjennom Alpene, for å bedre transporten gjennom landet. Når de ulike prosjektene er ferdig vil mye av dagens lastebiltrafikk kunne flyttes over på jernbane. Det første av prosjektene, Lötschberg basistunnel, åpnet for trafikk i 2007. Gotthard-basistunnelen åpnet i 2016. Ceneri basistunnel ble åpnet i 2020, mens Zimmerberg basistunnel mangler finansiering og er derfor ikke påbegynt, en utbygging innen 2035 er imidlertid besluttet.

## Referanser


## Eksterne lenker
* 
* NRLA factsheet from the Swiss Ministry of Environment and Transportation UVEK
* Dossier 'Alptransit' at swisspolitics.org
* Alpine-Initiative site with political background information
* BBC News site
Eufronios-kratéret

**Eufronios-kratéret**, enkelte ganger kjent som **Sarpedon-kratéret**, er et antikt gresk kratér brukt til å blande vin med vann. Vasen er laget omkring 515 f.Kr. Den er betraktet å være en av de prektigste greske vasene som fremdeles eksisterer. Av de overlevde 27 vasene malt av den berømte Eufronios, er dette det eneste fullstendige eksempelet. Vasen har befunnet seg i samlingen til Metropolitan Museum of Art i New York by i USA siden 1972, men eierskapet er blitt overlevert til Italia under en avtale forhandlet i februar 2006.
Robert Hecht

**Robert Emmanuel Hecht jr.** (født 3. juni 1919 i Baltimore i Maryland, USA, død 8. februar 2012 i Paris i Frankrike) var den ledende antikvitetsforhandleren i sin generasjon. Han gjorde sine første viktige salg på 1950-tallet, inkludert spredningen av samlingen til Ludwig Curtius, tidligere leder av det tyske arkeologiske instituttet i Roma, og senere salget av en rødfigurvase fra sent i det sjette århundre før Kristus til Metropolitan Museum of Art. 

I 1972 solgte han Eufronios-kratéret til Metropolitan Museum of Art for én million dollar. Krateret viste seg å være plyndret og eksportert ulovlig, og ble overlevert til den italienske stat i 2008. I forbindelse med dette ble Hecht tiltalt av italienske myndigheter, men saken falt gjennom etter at et hovedvitne plutselig trakk tilbake sine uttalelser. I etterkant av dommen mot den kjente antikvitetssmugleren Giacomo Medici i 2005 ble Hecht igjen etterforsket og tiltalt for ulovlig eksport og handel med plyndrete oldsaker. Hecht benektet kjennskap til den ulovlige herkomsten til oldsakene. Saken ble senere henlagt grunnet foreldelse.

## Referanser
SOFF

**SOFF** kan ha flere betydninger:

* Sentralorganet for fleksibel læring i høgre utdanning
* Sikkerhetsopplæring for fiskere
* Solstad Offshore
NOU 2006:18, Lavutslippsutvalget

**NOU 2006:18 «Et klimavennlig Norge»** er en norsk offentlig utredning (NOU) fra et utvalg oppnevnt ved kongelig resolusjon 11. mars 2005, også kjent som **Lavutslippsutvalget**. Utredningen ble avgitt til Miljøverndepartementet 4. oktober 2006. Utvalgets mandat var å utrede hvordan Norge kan oppnå betydelige reduksjoner i de nasjonale utslippene av klimagasser på lang sikt.

Utvalgets hovedkonklusjon var at en betydelig reduksjon i norske utslipp innen 2050 er nødvendig, gjennomførbart, og ikke prohibitivt dyrt. I et intervju med forskningsnettstedet forskning.no oppga utvalgets leder, Jørgen Randers, at prisen var 2&nbsp;000 kroner pr. år, for hver innbygger i landet. Norge kan uten vesentlige forsakelser bli et klimavennlig land innen midten av dette århundret. Videre ble det konkludert med at det vil være billigere for samfunnet jo tidligere man starter.

Utvalget ble ledet av Jørgen Randers.

## Se også
* NOU 1992: 3, Miljøavgiftsutvalget
* NOU 1996: 9, Grønn skattekommisjon
* NOU 2000: 1, Kvoteutvalget
* NOU 2015:15, Grønn skattekommisjon
* NOU 2018:17, Klimarisikoutvalget

## Referanser


## Eksterne lenker

* «NOU 2006: 18 Et klimavennlig Norge»
Antikvitet

En **antikvitet** er etter norsk språkbruk en gjenstand som er minst hundre år gammel.

Begrepet antikvitet blir av historikere, brukt om saker fra antikken, med grense ca. ved renessansen. Når ting er svært gamle, bruker man i Norge like gjerne ordet oldsak, som betegner gjenstander en intuitivt synes er museumsting som viser historien fra steinalder og vikingtid og dermed arkeologiske.

Antikvitetshandel er et yrke som i Norge bare krever skraphandlerbevilling. Mange ting blir solgt der som går under tittelen «brukt». Enkelte ting har imidlertid stor verdi, og selges gjennom kvalifiserte firmaer, da gjerne i form av auksjoner. Slike firmaer har gjerne et kontaktnett som kan bekrefte autentisitet og forventet prisnivå. Dette gjelder ikke minst for brukskunst og kunstverker fra noen år tilbake.

Ifølge norsk lov er det forbudt å la visse ting av nasjonal og/eller historisk verdi ut av landet – og svært mange land har tilsvarende regler. Smugling er derfor blitt en del av Interpols arbeidsfelt. Fra tidligere tider har flere nåværende museumsdirektører arvet konflikter vedrørende retten til et betydelig antall gjenstander som ikke stammer fra vedkommende land.

Antikviteter er ofte så populære at det er blitt et eget yrke å lage forfalskninger. Kina har forøvrig funnet en særegen løsning på problemet, ved å lage perfekte kopier av antikviteter – og regler som gjør disse til «ekte» som en får lov å ta med hjem.

## Eksterne lenker
*
Pionér-gruppen

**Pionér-gruppen** var et antall rødfigurvasemalere som arbeidet i Kerameikos eller pottemakerikvartéret i Athen rundt begynnelsen av det femte århundre før Kristus. Pionér-gruppen er blitt karakterisert av arkeologen John Boardman som den kanskje første bevisste kunstbevegelsen i vestlig tradisjon. Gruppen innbefattet malerne Eufronios, Euthymides, Smikros, Hypsias, Dikaios-maleren og Fintias. John Beazley var den første som identifiserte disse håndverkerne som en sammenhengende gruppe, selv om intet dokumentasjonsbevis har forblitt, alt man vet om dem består av arbeidene i seg selv.

## Referanser
Aleksandr Nevskij

:*For den russiske filmen fra 1938, se [[Aleksandr Nevskij (film)]]*

**Sankt Aleksander Nevskij** (Алекса́ндр Яросла́вич Не́вский på russisk; transkripsjon: *Aleksandr Jaroslavitsj Nevskij*) (født 30. mai 1220, død 14. november 1263) var storfyrste av Novgorod og Vladimir gjennom noen av de tøffeste tidene av russisk historie. Han fremstilles ofte som en frontskikkelse i middelalderens Russland, og er kjent for å ha, blant annet, ledet store militære seire over invaderende, tyske hærer og Den gylne horde.

## Store seire
Aleksander ble født i Pereslavl-Zalesskij som fjerde sønn av fyrst Jaroslav Vsevolodovitsj, og så ikke ut til å noen gang få kreve tronen. I 1236 ble Aleksander allikevel valgt av novgoroderne til å være fyrste og deres militære leder. Han største oppgave ble da å forsvare de nordvestlige delene av Vladimir mot svenskene og tyskerne.

Etter at den svenske hæren hadde kommet dithen hvor elvene Izjora og Neva møtes på den 15. juli 1240, angrep Aleksander med sin lille hær, og vant. Dette slaget kalles i dag slaget ved Neva, og pga. hans militære bragd, fikk den 19-årige Aleksander tilnavnet *Nevskij*, som betyr *fra Neva*. Denne seieren kom bare ett år etter den katastrofale, mongolske invasjonen av Kievriket, styrket Aleksanders politiske makt, men samtidig forverret den også hans forhold til bojarene. Han måtte snart forlate Novgorod og leve i eksil pga. denne konflikten.

Etter at Pskov hadde blitt invadert av de herjende, livlandske ridderne, sendte Novogorods autoriteter Aleksander. På våren 1241 kom han tilbake fra eksil, samlet en hær, og drev ut livonerne. Aleksander og hans menn kjempet mot det godt trente, livlandske kavaleriet, ledet av Hermann, bror av Albert av Riga. Aleksander og hans hær møtte fienden på isen av innsjøen Tsjudskoje, og knuste ridderne i slaget på isen den 5. april 1242.

Aleksanders seier er en betydelig hendelse i middelalderhistorien. Russiske infanterister hadde omringet og slått en hær av riddere med tykke rustninger og hester, lenge før vesteuropeerne lærte hvordan infanteri kunne slå kavaleri. De russiske krønikenes dødstall varierer kraftig fra bare noen få døde livlendere, til flere hundre.

## Politiker

Etter den livlandske invasjonen fortsatte Aleksander å styrke Novogorods posisjon i nordvest. Han sørget også for å sende diplomater til Norge, og som et resultat av dette ble den første fredsavtalen mellom Russland og Norge i 1251. Aleksander ledet sin hær til Finland, og dermed til svenskene som hadde prøvd å adskille Russland og Østersjøen i 1256.

Aleksander utmerket seg for å være en langsiktig politiker. Han avslo ethvert forslag fra Roma om at han måtte erklære krig mot Den gylne horde, fordi han forstod hvor meningsløs enda en krig mot tatarene var på en tid da tatarene stod i en så sterk posisjon.

## Referanser


## Litteratur
* Isoaho, Mari. *The Image of Aleksandr Nevskiy in Medieval Russia: Warrior and Saint (The Northern World; 21)*. Leiden: Brill Academic Publishers, 2006 (innbundet, ISBN 90-04-15101-X).
Antonio Colom

**Antonio Colom Mas** (født 11. mai 1978) er en spansk landeveissyklist. Spesialiteten hans er korte etapperitt som Volta a la Comunitat Valenciana.

Han ble i 2009 utestengt i 2 år for bruk av dopingmiddelet EPO.

## Referanser


## Eksterne lenker
*
Åsmund Martinsen

**Åsmund Martinsen** (født 21. april 1972 i Oslo) er en norsk friidrettstrener som hadde ansvar for den olympiske mesteren i spydkast Andreas Thorkildsen.

## Liv og virke
Martinsen er selv en tidligere spydkaster. Han representerte sportsklubben Vidar og har personbeste med 68,12 meter fra NM på Jessheim 21. august 1994. Kastet holdt til tredjeplass og bronsemedalje. Han tok over treneransvaret for Andreas Thorkildsen høsten 1999, og de startet et suksessfullt samarbeid.

Han gikk på Ulsrud videregående skole fra 1988 til 1991, og tok siden utdannelse som cand. mag realfag, med fordypning matematikk. Videre har han tatt trener III-kurs i regi av Norges Friidrettsforbund. Han har tidligere vært fagansvarlig for spydkast ved Norges Friidrettsforbund.

Martinsen sto for utarbeidelsen av årsplan, ukeplan samt konkurranseplan og et årlig budsjett for den sportslige satsingen til Andreas Thorkildsen. Han har kontakt med turntrener, manager, fysioterapeut, leger og forbundets sportssjef med hensyn til Thorkildsens planer og utvikling.

Martinsen er ansatt gjennom Norges Friidrettsforbund som trener for Thorkildsen. Som del av stillingen bidrar han også på en rekke samlinger for kastere i Norge.

Den 9. januar 2010 mottok Martinsen utmerkelsen «Årets trener» for sesongen 2009 under Idrettsgallaen 2010 i Håkonshall på Lillehammer.

## Referanser


## Eksterne lenker
*
Texel

**Texel** (vestfrisisk: *Tessel*) er den største av De vest-frisiske øyer i Nederland. Navnet uttales også på nederlandsk *Tessel*, og innbyggerne kalles *tesselaars*. Grunnen til denne uttalen er at et tegn som ligner meget på bokstaven x ble brukt som en ligatur for *ss* i hollandsk.

Texel hører til provinsen Noord-Holland, og er den eneste av provinsens vestfrisiske øyer som er bebodd, de øvrige bebodde De frisiske øyene tilhører Friesland. Texel har et areal på 170&nbsp;km², det bor 14 000 personer der.

Ved siden av denne øyen, som er den største og viktigste, omfatter kommunen ved samme navn også  den ubebodde øyen Noorderhaaks.

## Historie
Øyen Texel ligger fra gammelt av i Texla, som i middelalderen falt under den historiske regionen Vest-Friesland. Den er rundt 20&nbsp;km lang og 8&nbsp;km bred. 

Arkeologer har funnet spor og ledetråder som gjør at man antar at de første tesselaars bodde på øyen så tidlig som rundt 8000-4500 f.Kr. I 1415 fikk Texel byrettigheter som omfattet hele øyen. Dette gjør det mulig, med litt hjelp av fantasien, å omtale byen som Nederlands største mht areal.

Texel er kjent som opprinnelsested for sauerasen Texelaar som er blitt utbredt på grunn av god kjøttfylde.

## Texel og Eierland
Dagens Texel består egentlig av to øyer, den sydlige delen er Texel og den nordlige Eierland. Zanddijk som forbinder dem, ble ferdigstilt i 1630, og i 1835 ble et aksjeselskap dannet av blant annet Nicolas Joseph De Cock fra Antwerpen. Dette skulle bygge diker rundt en øy som var blitt til takket være avsetning av leire og sand (ned. kwelder) mellom Eierland og Texel.

På dette tørrlagte området var det meningen at det skulle drives med landbruk. I 1836 ble en landsby grunnlagt i denne polderen, denne fikk først navnet Nieuwdorp (Nyby), men ble senere omdøpt til De Cocksdorp etter en av initiativtakerne til tørrleggingen.

## Utdanning
Texel er den eneste av De vestfrisiske øyene som har et bredt tilbud innen videregående utdannelse. I Den Burgh ligger *Openbare Scholengemeenschap De Hogerberg*, dette tilbyr utdannelse innen handel, yrkesrettede studieretninger og gymnas.

## Tettsteder og grender

## Referanser


## Eksterne lenker
*
Ken Jay

**Kenneth** «**Ken**» **Jay** (født 10. juni 1971) er en tidligere amerikansk musiker, som er best kjent for å være den første trommeslageren i det industrielle metal-bandet Static-X.

Han stiftet Static-X sammen med vokalisten Wayne Static i 1994. Ken forlot bandet før innspillingen av deres tredje studioalbum, *[[Shadow Zone]]*, og ble erstattet av Nick Oshiro. Han var medlem av bandet Godhead i en kort periode etter at han forlot Static-X.

## Referanser


## Eksterne lenker
* 
*
Meskalin

**Meskalin** (*3,4,5-trimetoksyfenetylamin*) er et psykedelisk fenetylamin, og er beslektet med stoffer som LSD, psilocybin og 2C-B. Det forekommer naturlig i peyote- og san pedro-kaktusene, og også i en del andre planter i lavere konsentrasjon.

## Historie
Stoffet ble tradisjonelt brukt i sjamanistiske og religiøse ritualer blant urfolk i Amerika. Det ble inntatt i form av tørkede biter av kaktus, eller lagt i væske for å lage en rusgivende drikk.

## Dosering
En normal brukerdose er på mellom 200 og 300 mg ren meskalin, eller rundt 5 g tørket peyote-kaktus.  Den tørkede kaktusen har en sterkt bitter smak, så i dag velger mange å pulverisere plantestoffet, for å så fylle det i gelatinkapsler.

## Virkning
Meskalin gir en sterk, LSD-lignende rus, med forsterkede sanseintrykk, hallusinasjoner og endrede tankemønster. Rusen kan vare i mellom 12 og 18 timer.

## Eksterne lenker
*
Beledweyne

**Beledweyne** (eller *Beled Weyne*, *Belet Weyne*, *Belet Uen*, *Belet Huen*) er en by i det sentrale Somalia med ca. 810&nbsp;000 innbyggere og hovedstad i regionen Hiiraan. Den ligger ved elva Shebele, som deler den i en østlig og en vestlig del, ikke langt fra grensen til Etiopia.

Under den somaliske borgerkrig kjempet forskjellige subklaner av hawiyene om kontrollen over byen.

## Referanser
Tripp Eisen

**Tod Rex Salvador** (født 29. juni 1965), bedre kjent som **Tripp Eisen** og **Tripp Rex Eisen**, er en tidligere amerikansk musiker, som er best kjent for å være den andre gitaristen i det industrielle metal-bandet Static-X (han tok over for Koichi Fukuda). Han er også kjent fra bandene Murderdolls, Dope og en rekke andre band.

Tripp ble sparket fra Static-X  i 2005 på grunn av en sexskandale som involverte en mindreårig. Han ble erstattet av den originale gitaristen, Koichi Fukuda.

## Eksterne lenker
* 
*
Sailor’s Union of the Pacific

__NOTOC__

**Sailor's Union of the Pacific** (SUP) ble grunnlagt den 6. mars 1885 i San Francisco, California, USA.
 
SUP er en amerikansk fagforening for sjøfolk, fiskere og båtsmenn som seiler under amerikansk flagg.

Ved sitt fjerde møte i 1885 tok den fledgling organisasjonen navnet **Coast Sailor's Union** og valgte George Thompson som sin første president.  Andrew Furuseth, som hadde meldt seg inn den 3. juni 1885 ble valgt til leder i januar 1887. I 1889 reiste han til sjøs, men ble gjenvalgt til stillingen som union secretary i 1891.  Det var på denne tiden den 29. juli 1891 at Furuseth fusjonerte  Coast Seamen's Union med Steamship Sailor's Union og skiftet navnet på den nye organisasjonen til **Sailor's Union of the Pacific**. 

Med unntak av en to måneders periode da han mønstret på som fisker, var han secretary i SUP til 1935.  I 1908 ble Furuseth også president av International Seamen's Union og ble ved det kontoret til 1938.  I denne tiden klarte han å tvinge gjennom lovedringer som senere endte ut i Seamen's Act of 1915.

SUP er tilsluttet Seafarers International Union of North America.  Hovedkvarteret ligger i San Francisco
.  and the union has branch offices are in Wilmington, California, Seattle, Washington, and Honolulu, Hawaii. SUP also has an office in Norfolk, Virginia.

## Fagforeningsledere

* George Thompson (1885-1887]
* Andrew Furuseth (januar 1887-1889)
* Andrew Furuseth (januar 1891-1935)
* Harry Lundeberg (1939&ndash;1957) (sekretær/kasserer)
* Morris Weisberger (1957 -1979) (president/sekretær – kasserer)
* Paul Dempster (1979 - 1990) (president/sekretær - kasserer)
* Gunnar Lundeberg (1990- ) (president/sekretær – kasserer)

## Se også

*Andrew Furuseth
*American Maritime Officers
*Seafarers International Union of North America
*National Maritime Union
*Paul Hall
*Michael Sacco
*United States Merchant Marine

## Referanser


## Eksterne lenker
* 
* Election contributions at OpenSecrets
Oslo Montessoriskole

**Oslo Montessoriskole** (**OMS**) ligger i Huldreveien på Vettakollen i Oslo. OMS er en privat barne- og ungdomsskole som ble etablert i 1990 og har ca. 250 elever. Montessoripedagogikken utgjør skolens pedagogiske plattform.

Rektor ved skolen er Ellen Steina. Skolen gir rom for 1. til 10. trinnselever. Barneskolen er delt opp i grupper. Barn som går i første, andre og tredje klasse er fordelt på to grupper, gruppe A og B. Barn i fjerde til sjette klasse er fordelt på gruppene C og D. Barn som går i syvende og åttende klasse er i samme gruppe, og barn fra niende til tiende klasse er i en gruppe. Av skolens elever går ca. 65 på ungdomstrinnet. Aldersblanding er typisk og essensielt i Montessori-pedagogikken. OMS er en privat drevet skole, men deltar likevel i nasjonale prøver i 5. og 8. klasse hvert år (per 2009). OMS er den største Montessoriskolen i Norge.

## Se også
* Montessoriskole

## Referanser


## Eksterne lenker
*
Baba Nation

**Baba Nation** var et norsk band som var populære på slutten av 1990-årene. Bandet ble startet av Jan Erik de Lange Gullaksen i 1990 med navnet *Yee ’Ha Wanna Have A Baba*.

Bandet hadde flere hiter på radio, deriblant *Ragamuffinmini*, *Too Bad* (17 uker på listene) og balladen *Time To Heal*. Baba Nation turnerte hyppig i inn- og utland i perioden 1995-2002, og spilte konserter i blant annet i Russland og på Barbados. 

## Diskografi

* 1994 *[[Do This]]* (Baba Music) utgitt som *Yee ’Ha Wanna Have A Baba*
* 1996 *[[Love Express]]* (Warner)
* 1998 *B* (Sony)
* 1999 *Too Bad* (single)

## Medlemmer

* Erik Røe, vokal
* Jan Erik de Lange Gullaksen, gitar
* Knut Hillersøy, keyboard
* Nicolai Hauan, bass
* Tore Christian Sævold, trommer (før 1995)
* Tor Bjarne Bjelland, trommer (kun 1995)
* Ingolf Torgersen, trommer (kun 1995)
* Morten Skaug, trommer (1995–)

## Eksterne lenker
* 
*  www.mic.no om Baba Nation
*  NRK.no om Baba Nation
Bråviken

**Bråviken** er en vik av Østersjøen utenfor Norrköping i Östergötland. Viken er over 5 mil lang og strekker seg omtrent fra Arkösund ved kysten helt inn til Pampusfjärden og Lindö like utenfor Norrköping. Deler av Bråviken er naturreservat.

Den hovedsakelige tettstedsbebyggelsen ligger langs den nordre, bratte kyststrekningen. De største stedene er Kolmården og Kvarsebo i Östergötland samt Nävekvarn i Södermanland.

En fergeforbindelse over Bråviken mellom Vikbolandet og Kolmården går mellom Skansen og Säter, den såkalte Skenäsleden. Fergeforbindelsen erstattet i 1959 strekningen mellom Kvarsebo og Färjestaden.

I 2006 søkte det russiske selskapet Peter Gaz om å få undersøke mulighetene til å trekke en naturgassledning gjennom Bråviken. Den tenkte gassledningen er en sidegren av den store naturgassledningen som trekkes mellom Tyskland og Russland.

## Se også
*Slaget ved Bråvalla

## Referanser


## Eksterne lenker
*
Hildesheimerdomen

**Hildesheimerdomen** er en kirke i byen Hildesheim i den tyske delstaten Niedersachsen. Den er katedralkirke i bispedømmet Hildesheim. Den første katedralbygningen på dette stedet ble påbegynt allerede i 872. Dagens bygning og kunst er sammen med Michaelkirken på UNESCOs liste over verdens kulturarv fra 1985.

## Historie

### Bygging

Hildesheimerdomen St. Maria ble bygd 872 av biskop Altfrid og ombygd og utvidet mellom 11. og 14. århundre. Alle etterfølgende bygninger ble reist på samme fundament. Den omkringliggende bispegård viser tydelig strukturen til katedralfestningen av Bernward av Hildesheim.

### Ødeleggelser under andre verdenskrigen

Under den andre verdenskrig ble katedralen nesten fullstendig ødelagt. Det skjedde i et bombardement 22. mars 1945. Grunnsten for gjenreisingen ble lagt 16. juli 1950, og kirken ble nyinnviet 27. mars 1960. Gjenreisingen er utført i antatt romansk stil; det er sett bort fra senere faser i barokk. Med henblikk på bispedømmets 1200-årsjubileum i 2015 planlegges ytterlige renoveringer og ombygginger.

### Den tusenårige rosebusk

Kirkebygningen er kjent for den såkalte tusenårige rosebusk som vokser på ytterveggen til apsis, innenfor korsgangen. Nøyaktig alder kan ikke måles. Men det finnes bevis gjennom minst 400 år. Busken skal være verdens eldste kjente rose.

Legenden nevner år 815. På den tiden skal keiseren Ludwig den fromme ha få lest en messe i forbindelse med at han var på jakt midt i skogen. Han hadde med et relikviar, og hengte det opp på en villrosekvist. Etter messen kunne han ikke få relikviaret løs. Dette så keiseren som et tegn på at han skulle grunnlegge et bispedømme der, ikke i Elze som opprinnelig planlagt. Bispedømmet skulle vies til Guds mor Maria, som rosen er et symbol for.

Etter at katedralen ble ødelagt under bombardement i 1945, var det bare en brent stump igjen av rosen, og man fryktet at bombardementet hadde blitt dens endelikt. Men røttene  var stort sett uskadet, og de begynte å skyte kvister igjen etter kort tid. Siden er nye grener blitt markert med skilt som viser årstallet da de begynte å vokse. Da befolkningen så de nye skuddene, ble de tatt som tegn på en god ny begynnelse og rosen har siden vært et symbol for byen.

## Kunst

Verdensberømt er følgende objekter av bronse fra biskop Bernwards tid (993–1022):
* Bernwardsdøren fra 1015 som viser frelseshistorien
* Kristussøylen fra 1020 som viser Kristi gjerninger

## Eksterne lenker
* 

* verdensarven Hildesheim
* Bilder 
* bispedømmets hjemmeside
* katedralmuseums hjemmeside
* katedralkirkens klokker
Meseret Defar

**Meseret Defar** (amharisk: መሰረት ደፋር, født 1983) er en etiopisk friidrettsutøver.

Hun tok gull på 5000 meter under OL 2004 i Athen med tiden 14.45,65. Året etter tok hun sølv under VM i Helsingfors, bare slått av Tirunesh Dibaba. I 2006 ble hun innendørs verdensmester på 3000 meter.

## Personlige rekorder

* All informasjon tatt fra IAAF profil.

## Referanser


## Eksterne lenker
*
Bay City

**Bay City** er en by i delstaten Michigan i USA som ligger 190&nbsp;km nord for Detroit, ved Saginaw Bay i Lake Huron. Bay City er hovedstad i Bay County. Byen har betydelig bilindustri (General Motors), og innbyggertallet var i år 2000 på 36&nbsp;817 personer.

## Referanser


## Eksterne lenker
*
Canadair CF-5 Freedom Fighter

**Canadair CF-5 Freedom Fighter** er et canadisk jagerfly. CF-5 er en lisensbygget Northrop F-5 Freedom Fighter, men skiller seg noe fra denne i dimensjoner og har blant annet oppgraderte motorer. Flyet ble produsert som en-seter under betegnelsen **CF-5A**, og som to-seter under betegnelsen **CF-5B**. CF-5 kunne også utstyres med en rekognoseringsnese som inneholdt tre kameraer, og fikk med denne konfigurasjonen betegnelsen **CF-5A(R)**.

CF-5 fløy første gang 6. mai 1968, og ble levert til de kanadiske væpnede styrker senere samme år under betegnelsen **CF-116**. Første eksportkunde var Nederland, som fikk levert 105 CF-5A under betegnelsen **NF-5A** fra 1969. Fire **VF-5** ble produsert for Venezuela, som også kjøpte 22 tidligere canadiske og nederlandske fly.

Tyrkia og Hellas har også tatt i mot flere CF-5 tidligere brukt av Canada og Nederland.
Rolf Nevanlinna

**Rolf Herman Nevanlinna** (født 22. oktober 1895 i Joensuu, død 28. mai 1980 i Helsingfors) var kanskje den mest berømte finske matematikeren. Han var særlig kjent for sitt arbeid med teori om funksjoner, Nevanlinnas teori. I tillegg var han svært opptatt av kultur og politikk. Han var en aktiv medlem av det finske nasjonalistiske partiet IKL og også medlem av den finske pro-tyske bevegelsen. Nevanlinna var også en talentfull amatørmusiker. I 1981 ble det opprettet en matematikkpris i hans navn.

## Referanser


## Eksterne lenker
*
* Nevanlinna i MacTutor: History of Mathematics archive
* Nevanlinna i Mathematics Genealogy Project
*
Loddby

**Loddby** er et tettsted i Norrköping kommune.

I 1897 besluttet skogsselskapet Holmens Bruk AB å bygge en sulfittfabrikk i Loddby, ved utløpet av Motala ström i Bråviken. Noen år senere åpnet man fabrikken, Loddby massafabrik. I området bygde Holmen hus til sine ansatte, alle røde trehus med hvite karmer. I 1921 ble Loddby bollklubb grunnlagt, og i 1938 innviet man idrettsplassen. Klubben skiftet senere navn til Loddby IF.

19. februar 1977 ble fabrikken stengt, og husene ble solgt til beboerne. Alle fabrikkbygningene er i dag revet, unntatt fabrikkens el-hus. Bevart er også *Herrgården* med tilhørende bygninger, der direktøren tradisjonelt bodde. På 1980-tallet ble det bygd flere frittliggende eneboliger i Loddby, som ligger innen pendlingsavstand for Norrköping. 

## Eksterne lenker
* Loddbyportalen
Matteus’ martyrium

***Matteus’ martyrium*** er et maleri av den italienske maleren Michelangelo Merisi da Caravaggio. Maleriet befinner seg i Contarelli-kapellet i kirken til den franske menigheten San Luigi dei Francesi i Roma, hvor det henger midt imot *[[Matteus’ kallelse]]* og ved siden av altertavlen *[[Matteus og engelen]]*, begge av Caravaggio. Maleriet var det første av de tre som ble installert i kapellet i juli 1600. 

Maleriet viser evangelisten Matteus’ martyrium. Ifølge tradisjonen, *[[Legenda Aurea]]*, ble Matteus drept etter ordre fra kong Hirtakus av Etiopia mens han feiret messen ved alteret. Kongen begjærte sin egen niese, og ble strengt irettesatt av Matteus. Hun var en nonne, og derfor Kristi brud.

Et selvportrett av Caravaggio kan ses til venstre for morderens høyre skulder.

## Referanser
Anne J. Elven

**Anne Johanne Haugland Elven** (født 24. september 1947) er en norsk forfatter og bioingeniør.

Elven arbeider som bioingeniør, og er aktiv som botanisk tegner. Hun debuterte i 1997 med ungdomsromanen *Sannhetens løgner*. Under navnet **Anne J. Elven** har hun skrevet flere bøker for barn og ungdom, hovedsakelig innen sjangrene science fiction og fantastisk litteratur.

I 2001 vant hun Lørdagsbarnetimens hørespillkonkurranse med *Vengjer flyr i natten*, samme år omarbeidet til og utgitt som roman.

## Bibliografi
* *Sannhetens løgner* – ungdomsroman (1997)
* *Søstrene Snuse* – barnebok (1998) (illustret av Kjell E. Midthun)
* *Vengjer flyr om natten* – barnebok (2001)
* *Skatten i tårnet* – barnebok (2004)

## Kilder
* Presentasjon av Anne Elven i Forfatterkatalogen på Forfattersentrums nettsider
Golden League (friidrett)

**Golden League** var en årlig serie med friidrettskonkurranser organisert av det internasjonale friidrettsforbundet som løp fra 1999 til 2009. Serien ble erstattet av Diamond League fra sesongen 2010.

Serien ble etablert for å profilere de viktigste friidrettsstevnene. Utøvere (i utvalgte øvelser) som vant sin øvelse i alle seks stevnene delte på en jackpot på 1 million dollar.

## Historie
Den første Golden League-sesongen var i 1998, og besto av følgende stevner: Bislett Games (Oslo), Golden Gala (Roma), Herculis (Monaco), Weltklasse Zürich (Zürich), Memorial van Damme (Brussel) og ISTAF (Berlin).

I 1999 ble Meeting Gaz de France i Paris lagt til.

I 2000 og 2001 ble potten på 1 million dollar redusert til 50 kg gullbarrer, og utøverne måtte bare vinne 5 av 7 stevner for å være med å dele jackpotten.

I 2003 gikk man tilbake til 1 million dollar som premie, og stevnet i Monaco ble kuttet ut fordi det ble gjort om til verdenscupfinale.

I 2004 ble Bislett Games midlertidig flyttet fra Oslo til Bergen på grunn av ombygningen av Bislett stadion.

I 2006 ble fordelingen av jackpotten endret slik at alle som vant fem av seks stevner delte halve potten, og resten av potten ble delt mellom de som vant alle stevnene.

I 2007 ble jackpotten delt mellom de som vinner alle seks stevnene. Hvis ingen vant alle, blir 500&nbsp;000 dollar delt mellom de som vant fem stevner http://www.iaaf.org/GLE06/news/Kind=512/newsId=36979.html

I 2008 endret serien navn fra IAAF Golden League til ÅF Golden League, etter at IAAF inngikk en toårs avtale med det svenske konsulentselskapet ÅF.

## Øvelser
Hvilke øvelser som inngikk i Golden League varierte fra år til år. I 2007 var øvelsene:
***Menn:** 100 meter, 1500 meter, 110 meter hekk, tresteg, spydkast
***Kvinner:** 100 meter, 400 meter, 100 meter hekk, høyde, stavsprang

## Jackpot-vinnere

## Stevner

## Eksterne lenker
* 
* ÅF Golden League 2008
* Bislett Games 
* Meeting Gaz de France 
* Golden Gala
* Weltklasse Zürich  
* Memorial van Damme 
* ISTAF
Spedisjon

**Spedisjon** kommer opprinnelig av det italienske ordet *spedire* som betyr å sende. Det er særlig innenfor logistikk og sjøtransport at spedisjon benyttes.

Spedisjon kan defineres som; en formidlingsvirksomhet som består i å ekspedere og motta gods for andre, der utøveren av denne næringen (speditøren) besørger blant annet for forpassing (fremsendelse før fortolling), fortolling, lagring, omlasting og videreforsendelse av gods.
Camilla Åseng

**Camilla Åseng** (født 31. mars 1987 i Bodø) er en norsk arkitekt og tidligere fotballspiller. 

Hun startet karrieren i Grand Bodø og scoret mange mål som angreps- og kantspiller. I 2006 dro hun til toppserielaget Trondheims-Ørn, der hun ble forsvarer. 

Åseng har spilt mange kamper for aldersbestemte landslag. Hun fikk sin debut for det norske U23-landslaget da hun kom inn i en treningskamp mot Tyskland den 26. juni 2007.

Hun var et halvår med fotballstipend i amerikansk collegeserie i Tampa i Florida senhøstes 2007. I 2013 var det opphold hos svenske Hovås Billdal, fordi hun i forbindelse med arkitektstudier ved NTNU var utvekslingsstudent ved Chalmers i Göteborg. Hun spilte hele finalen da Ørn vant sølv i NM i fotball for kvinner 2014. Åseng la opp i 2015. Likevel ble det syv kamper for Byåsen IL i 2016.
## Referanser


## Eksterne lenker
* 
* Profil på Trondheims-Ørns hjemmeside
Liste over bydeler i Drammen

Drammen kommune er inndelt i 17 bydeler/delområder: Berger, Bragernes sentrum, Danvik-Fjell, Fjellheim, Gulskogen-Sundhaugen, Konnerud, Krokstadelva, Mjøndalen, Nesbygda, Skoger, Solbergelva, Steinberg, Strømsø, Svelvik, Tangen-Åskollen, Øren-Underlia og Åssiden.

Før kommunereformen inntrådte i 2020 besto Drammen av følgende bydeler: Austad/Fjell, Bragernes, Gulskogen, Konnerud, Skoger, Strømsø/Danvik, Tangen/Åskollen og Åssiden. 

Bydelene har igjen følgende bydelsområder:

## Liste over bydeler i Drammen (t.om. 2020)

## Referanser
Mannerheim

**Mannerheim** har flere betydninger.

* Mannerheim (adelslekt) – en finsk adelig slekt (familie)
* Carl Gustaf Mannerheim (1867 – 1951) – (baron Carl Gustaf Emil Mannerheim) finsk, adelig offiser, riksforstander, president og oppdagelsesreisende.
* Carl Gustaf von Mannerheim (1797–1854) – en svensk (finsk) guvernør, dommer og entomolog som særlig arbeidet med biller.
* Sophie Mannerheim – finsk pioner innen sykepleie